د عامې روغتیا وزارت وایي، د دې وزارت وزیر مولوي نور جلال جلالي له ایران هېواد څخه د درمل جوړونې خصوصي سکتور د راغلي پلاوي سره لیدنه کړې۔

یاد وزارت زیاته کړې؛ په دې لیدنه کې د ایران هېواد د سفارت استازو، د عامې روغتیا وزارت د خوړو او درملو مرستیال مولوي حمدالله زاهد او د روغتیایې پراختیا او پالیسۍ مرستیال ډاکټر محمد حسن غیاثي هم شتون درلود۔

په دې لیدنه کې په هېواد کې د درملو پر تولید، په دې برخه کې د تجربو پر شریکولو، د خصوصي سکتور پر پیاوړتیا او د با کیفیته درملو واردولو په اړه خبرې شوې۔

مولوي نور جلال جلالي د خصوصي سکتور له لوري د درملو جوړولو په برخه کې خپله ژمنتیا څرګنده کړې او د درمل جوړلو په برخه کې یې د اړینې پاملرنې غوښتنه کړې